**Likumprojekta „Grozījumi likumā „Par piesārņojumu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2011.gada 12.jūlija sēdes protokollēmums (prot. Nr.43 27.§ 2.punkts) un Ministru kabineta 2012.gada 31.jūlija sēdes protokollēmums (prot. Nr.42 4.§). |
| 2. | Pašreizējā situācija un problēmas | Saskaņā ar Ekonomikas ministrijas informatīvo ziņojumu „Par normatīvajiem aktiem, kas nosaka dažādu atļauju (licenču) izsniegšanu un tajos paredzēto anulēšanas kārtību par nopietniem saimnieciskās darbības pārkāpumiem” attiecībā uz normatīvajiem aktiem, kas nosaka dažādu atļauju (licenču) izsniegšanu, izvērtējot, vai tajos ir noteikts, ka minētās atļaujas (licences) tiek anulētas, ja personai tiek atklāti nopietni saimnieciskās darbības pārkāpumi, Aizsardzības ministrija izvērtēja normatīvos aktus un secināja, ka attiecībā uz speciālistu sertificēšanu darbam ar militāra rakstura sprādzienbīstamiem priekšmetiem un ar nesprāgušu munīciju piesārņotu un potenciāli piesārņotu teritoriju izpēti, nesprāgušas munīcijas meklēšanu, identificēšanu, izcelšanu, savākšanu un uzglabāšanu (turpmāk – sanācijas darbi) atbilstoši likumam „Par piesārņojumu” nav noteikta sertifikāta anulēšanas kārtība.Šobrīd likums paredz, ka Ministru kabinets nosaka kārtību, kādā izsniedz licenci sanācijas darbu veikšanai, kā arī aptur licences darbību vai anulē to, un kārtību, kādā sertificē speciālistus, kas veic sanācijas darbus, taču nenosaka kārtību, kādā anulējams sertifikāts un apturama tā darbība. Tāpat regulējums neparedz sertifikāta anulēšanu, ja konstatēti būtiski saimnieciskās darbības pārkāpumi.Ņemot vērā Ministru kabineta 2011.gada 12.jūlija sēdes protokola Nr.43 27.§ 2.punktu, lai apkarotu ēnu ekonomiku un veicinātu personu lojalitāti attiecībā uz saistību izpildi pret valsti, ir jāparedz regulējums attiecībā uz speciālo atļauju (licenču) anulēšanu, ja šādas saistības netiek pildītas vai konstatēti būtiski saimnieciskās darbības pārkāpumi.Saskaņā ar likuma prasībām sertifikātu sanācijas darbu veikšanai ir tiesīgas saņemt personas, kas atbilst likumā „Par piesārņojumu” noteiktajām prasībām un ir nokārtojušas speciālista kvalifikācijas eksāmenu. Savukārt licenci sanācijas darbu veikšanai ir tiesīgi saņemt individuālie komersanti vai komercsabiedrības, ja valsts drošības iestāžu rīcībā nav ziņu par to, ka attiecīgā komersanta darbība ir vērsta pret Latvijas Republikas drošību vai šis komersants pārkāpj Latvijas Republikai saistošos starptautiskajos līgumos ietvertos vai starptautisko organizāciju noteiktos ierobežojumus, un ja šā komersanta dalībnieki (fiziskās personas), izņemot akcionārus, kuru līdzdalība sabiedrības pamatkapitālā ir mazāka par 10 procentiem no sabiedrības pamatkapitāla, prokūristi, vadītāji, personas, kas ieņem amatus pārvaldes institūcijās, kā arī darbinieki (sertificētie speciālisti), kas tieši saistīti ar licencē minēto darbu veikšanu, atbilst likumā „Par piesārņojumu” noteiktajām prasībām.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Izpildot Ministru kabineta 2011.gada 12.jūlija sēdes protokollēmumā (prot. Nr.43 27.§ 2.punktā) doto uzdevumu, Aizsardzības ministrija ir izstrādājusi likumprojektu, paredzot sertifikāta anulēšanas un tā darbības apturēšanu kārtību, kā arī precizējot licences anulēšanas un darbības apturēšanas kārtību un paredzot licences pārreģistrāciju.Likumprojekts izstrādāts, lai noteiktu sertifikāta un licences darbības apturēšanas un anulēšanas gadījumus, ja tiek konstatēti būtiski saimnieciskās darbības pārkāpumi, darba tiesību pārkāpumi vai arī pārkāpti licencē vai sertifikātā iekļautie nosacījumi. Likumprojekts paredz papildināt likuma „Par piesārņojumu” 44.1panta piekto daļu ar 12.punktu, nosakot, ka komersants ir tiesīgs saņemt licenci, ja nav apturēta sertifikāta darbība, kas izsniegta sanācijas speciālistam. Likuma „Par piesārņojumu” 44.1panta piektā daļa, kas kopumā nosaka licences un sertifikāta pretendenta atbilstību, attiecas uz licences saņēmēju.Lai pārliecinātos par licencētā komersanta atbilstību likumā noteiktajām prasībām un nosacījumiem, likumdevējs paredz licenci pārreģistrēt reizi trijos gados, tādējādi veicinot komersanta lojalitāti attiecībā uz saistību izpildi pret valsti. Licences pārreģistrācija ietver arī sertificētā speciālista atbilstības pārbaudi, kas pamatojoties uz darba līgumu pieņemts darbā pie attiecīgā komersanta. Licences pārreģistrācija ir bezmaksas. Kārtību, kādā tiks veikta licences pārreģistrācija, paredzēts noteikt ar Ministru kabineta noteikumiem.Likumprojekts paredz izteikt likuma „Par piesārņojumu” 44.1panta trešo daļu jaunā redakcijā, nosakot plašāku deleģējuma apjomu, kas pēc būtības nemaina 2008.gada 25.augusta noteikumu Nr.671 „Ar militāra rakstura sprādzienbīstamiem priekšmetiem un nesprāgušu munīciju piesārņotu un potenciāli piesārņotu teritoriju izpētes un sanācijas darbu veikšanas speciālistu sertifikācijas un komersantu licencēšanas kārtība” izdošanas pamatojumu attiecībā uz sertificēto speciālistu, kas veic sanācijas darbus.Sertifikāts sanācijas darbu veikšanai tiek izsniegts uz pieciem gadiem. Licence piešķir tiesības komersantam veikt ar sanāciju saistītu komercdarbību uz nenoteiktu laiku. Komersants ir atbildīgs par licences izmantošanu un licences nosacījumu ievērošanu un izpildi. Ņemot vērā likumprojektā noteikto, Aizsardzības ministrijas Licencēšanas komisija atkarībā no konstatētā pārkāpuma lems jautājumu par sertifikāta vai licences neizsniegšanu, darbības apturēšanu vai anulēšanu. |
| 5. | Projekta izstrādē iesaistītās institūcijas | Projekts izstrādāts Aizsardzības ministrijā. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Likumprojekta mērķgrupa ir individuālie komersanti vai komercsabiedrības, kas vēlas saņemt licenci sanācijas darbu veikšanai, un fiziskas personas, kuras vēlas saņemt sertifikātu sanācijas darbu veikšanai.Aizsardzības ministrija kopš 2010.gada līdz šim brīdim ir izsniegusi sertifikātus 15 personām un licences 2 komersantiem.Pamatdarbības veids komersantiem, kuriem ir piešķirtas tiesības veikt ar sanāciju saistītu komercdarbību ir personiskās drošības darbība (NACE 80.10) un drošības sistēmu pakalpojumi (NACE 80.20). Saskaņā ar Lursoft datiem Latvijā ar šādu NACE kodu reģistrēti 40 komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Finansiālā ietekme nemainīsies. |
| 4. | Tiesiskā regulējuma nefinansiālā ietekme | Nav. |
| 5. | Administratīvās procedūras raksturojums | Nav. |
| 6. | Administratīvo izmaksu monetārs novērtējums | Nav. |
| 7. | Cita informācija | Nav. |

**Anotācijas III sadaļa – projekts šo jomu neskar.**

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts paredz vairākas izmaiņas likuma „Par piesārņojumu” 44.1panta piektajā daļā, t.sk., jaunā redakcijā ir izteikts Ministru kabinetam dotais deleģējums izdot attiecīgus Ministru kabineta noteikumus, paredzot arī sertifikāta darbības apturēšanu un tā anulāciju. Ievērojot minēto, nepieciešams izdot jaunus Ministru kabineta noteikumus, kas noteiks ar militāra rakstura sprādzienbīstamiem priekšmetiem un nesprāgušu munīciju piesārņotu un potenciāli piesārņotu teritoriju izpētes un sanācijas darbu veikšanas speciālistu sertifikācijas un komersantu licencēšanas kārtību, ar kuru spēkā stāšanos, spēku zaudēs Ministru kabineta 2008.gada 25.augusta noteikumi Nr.671 „Ar militāra rakstura sprādzienbīstamiem priekšmetiem un nesprāgušu munīciju piesārņotu un potenciāli piesārņotu teritoriju izpētes un sanācijas darbu veikšanas speciālistu sertifikācijas un komersantu licencēšanas kārtība”.Jaunais noteikumu projekts paredz noteikt kārtību līdzīgi šā brīža regulējumam un vienlaikus nodrošinot likuma „Par piesārņojumu” normu pārņemšanu noteikumu projektā. Līdz jaunu Ministru kabineta noteikumu spēkā stāšanās dienai, bet ne ilgāk kā līdz 2013.gada 30.aprīlim ir spēkā Ministru kabineta 2008.gada 25.augusta noteikumi Nr.671.Līdz 2013.gada 30.aprīlim tiks izstrādāti jauni Ministru kabineta noteikumi atbilstoši likuma „Par piesārņojumu” 44.1panta trešajai un ceturtajai daļai. |
| 2. | Cita informācija | Nav. |

**Anotācijas V un VI sadaļas – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām | Veicamās funkcijas netiek paplašinātas vai sašaurinātas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas nav nepieciešams izveidot. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav plānota esošu institūciju likvidācija. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 6. | Cita informācija | Nav. |

Aizsardzības ministrs A.Pabriks

Vīza: valsts sekretārs J.Sārts

15.10.2012 12:05

1132

H.Brinkmane

tālr.: 67335233, fakss: 67229150,

Helena.Brinkmane@mod.gov.lv